Купи / Продай / Повтори

**Въведение в проекта:**

Прочутият пазар в илиЕнци е изправен пред проблемите на новото време. Хаос и истерия е обхванала металните сергии на родният земеделски капитализъм. Изискванията на Европа е модернизация на информационните ресурси, така че да отговарят на най-съвременните стандарти. Общината се спуска да помогне за реализирането на този съвременен мега проект, чрез организиране на обществена поръчка за нуждите на търговската структура.

Вие имате желание да промените начина по който родният плот и зеленчук достига до стотиците гладни, включвате се в обществената поръчка с много надежда и умения за реализация на комплексни приложения за управление на данни.

Имате увереността си от успешно реализиран проект за голяма банка така , че заданието ви ще бъде общо и безкрайно неясно но вие сте уверени, че ще извлечете най-важното и ще съумеете да направите качествен продукт. Успех.

**Архитектура на проекта:**

В заданието ясно пише, да се вземе предвид следната структура.

На пазара са позиционирани търговци които се характеризират със следните основни данни :

* Тип на търговеца – физическо лице / юридическо лице
* Име на представителя, ако лицето е физическо представителя и собственика са едно и също лице
* Уникален идентификатор на търговеца

Всеки търговец има партида, която се състои от следните данни

* Идентификатор на търговеца
* Начален баланс, който винаги е 0
* Ден в който е отворена партидата

**Забележка:** Записи в партидите могат да правят само и единствено регистрирани търговци

Всички търговци имат инвентарна книга, в която записват стоката си за деня. В най-общи линии стоката им има следните характеристики

* Име на стоката
* Количествен идентификатор за продажба, (определя цената, на брой или на килограм)
* Цена за количествен идентификатор
* Количество на стоката базирано на количественият идентификатор
* Ден за който се води инвентарната книга

Всеки търговец разполага с регистър на продажбите, в който се отразяват

* Идентификатора на продадената стока
* Нейното количество

|  |  |
| --- | --- |
| **Максимален резултат от раздела** | 10 точки |

**Бизнес заявки част 1**

Да се създаде механизъм за регистрация на нови търговци. Както знаете имаме следните проверки.

Ако лицето което искаме да регистрираме е физическо лице, то трябва да се направи проверка дали лицето е регистрирано като земеделски прозводител. Ако това е истина статуса му на пазара е ФЛ – Земеделски производител.

Ако лицето е юридическо трябва да се направи проверка дали представителя му е регистриран в списъка с лица със съмнително търговско минало. Ако това е така процеса по регистрация се блокира и се прави запис в регистъра за злонамерени търговци.

Пазара забранява регистрация на представители като физическо и юридическо лице едновременно, ако се направи такъв опит трябва да се прави проверка дали представителя е вече регистриран. Ако е регистриран да се прави запис в таблицата на пазара, за допуснати нарушения.

На всеки регистриран търговец се отваря партида в която записва идентификатора на търговеца неговият начален баланс и деня в който е регистриран. Началният баланс винаги е нулев.

|  |  |
| --- | --- |
| **Максимален резултат от раздела** | 25 точки |

**Бизнес заявки част 2**

Да се създаде механизъм за продажба на стока. Продава се винаги скока базирайки се на нейният количествен идентификатор.

Продадената стока винаги трябва да е налична в инвентарната книга на търговеца, ако не е налично цялото количество продажбата не може да бъде извършена.

Всички търговци трябва да отразяват реакциите от неуспешните продажби в регистър за неуспешни продажби, в които да се отразят точно параметрите на неуспешната продажба.

Ако продажбата е успешна, трябва да бъде направена актуализация в инвентарната книга както и нов запис в регистъра за извършените продажби.

|  |  |
| --- | --- |
| **Максимален резултат от раздела** | 25 точки |

**Бизнес заявки част 3**

*Странно но факт изискването на Европа е да няма никакви измами на пазара. Традиционният алъж-вериж ще бъде пресечен от безмилостната ръка на закона.*

Да се създаде механизъм за осчетоводяване на дневните продажби. Този механизъм трябва да включва две неща.

Всички дневни продажби трябва да бъдат сумирани.

Ако сумата на продажбите е по малка от 5000 лв сумата е необлагаема с данък на дневна база, ако сумата е над 5000 лв се дължи данък който е прогресивно разписан и следва следната логика.

* За суми от 5000 до 7500 лв данък 5%
* За суми от 7500 до 10 000 лв данък 7%
* За суми над 10 000 лв данък 10%

Ако лицето за което се осчетоводяват продажбите е физическо, се изваждат 2500 лв нормативно признати разходи преди да се извърши данъчното облагане

Ако лицето за което се осчетоводяват продажбите е юридическо трябва да се направи проверка дали лицето е в списъка на административно освободените от данъци юридически лица. Ако присъства в този списък то лицето не дължи никакви данъци и е свободно да прави каквото желае с парите си.

След извършване на осчетоводяването, крайната сума трябва да се запише в счетоводната таблица на пазара за текущият ден в който е извършено осчетоводяването.

Ако в рамките на деня в който се извършва осчетоводяването не са извършени никакви продажби за клиента за който се прави осчетоводяване се прави запис със нулева стойност, в счетоводната таблица на пазара.

|  |  |
| --- | --- |
| **Максимален резултат от раздела** | 25 точки |

**Бизнес заявки част 4**

В края на всеки месец пазара трябва да праща данни директно към Европа която проследява дали нещата са минали както трябва.

Отчетите са търговски и показват Общите продажби на всички търговци, платеният данък на дневна база както и броят на реализираните продажби на месечна база.

Съхранете данните за месечните отчети в подходящи таблици така че да се ползват за нуждите на Евро бюрокрацията.

След генерирането на отчет трябва да се прави актуализация в текущият баланс на търговеца.

//View

|  |  |
| --- | --- |
| **Максимален резултат от раздела** | 15 точки |